برزیل‌ین پارا ایالینده شهر اطرافی یئرلشیمچیلر ایله پلیس آراسیندا یاشانان سلاح‌لی چاتیشمادا، بیری قادین 10 نفر اؤلدو.
ایالته باغلی پائو دارکو بلدیه‌سینده‌کی بیر باغدا، بیر قوروجونون اؤلدورولمه‌سیله ایلگیلی شبهه‌لی‌لرین توتوقلانماسی اوچون گئدن پلیس‌لر، اورداکی یئرلشیمچیلر ایله سلاح‌لی چاتیشمایا گیردی.
پلیس، قارشی طرف‌دن آتیش ائدیلدیک‌دن سونرا قارشیلیق وئریلدیگینی ایفاده ائده‌رک، قارشی‌لیق‌لی آتیش‌لار سونراسی، 10 نفرین اؤلدوگونو ایفاده ائتدی.
اؤلدورولن‌لردن ان آز دؤردونون، قوروجو جینایتینه قاریشدیغیندا شبهه‌لنن پلیس، عملیاتدا دوققوز سلاح اله گئچیریلدیگینی بیلدیردی.
پارا توپلومگوون کاتیبی ژانوت ژانسن ایسه، قونونو طرف‌سیز بیر قروپون آراشدیراجاغینی سؤیله‌دی.
کاتولیک کیلسه‌سی‌نین بیر قورولوشو اولان ج.پ.ت (کند تورپاق کومیسیونو) ایسه چاتیشمانین، پلیسین یئرلشیمچیلری تخلیه ائتمک اوچون کنده گیرمه‌سی نتیجه‌سینده میدانا گلدیگینی آچیقلادی.
ج.پ.ت‌یه گؤره، بؤلگه‌ده، جینایت‌لر و سالدیری‌لارین میدانا گلدیگی اراضی چاتیشما‌لاری سون اون ایلدیر چوخ آرتدی.
ج.پ.ت طرفین‌دن مارس آییندا یاییملانان "تارلا چاتیشما‌لاریندا 2016" آدلی راپوردا، برزیل‌ده گئچن ایل تورپاق، امک و سو ایله ایلگیلی 1536 چاتیشما قید ائدیلدی و 2015.جی ایله نیسبتا یوزده 26 آرتیش گؤرولدو.
یاشانان جینایت ساییسی 2015.جی ایلده 50 ایکن بو سایی گئچن ایل 61 اولدو.
